cyanic-selkie/wikianc huggingface dataset:
Τζόρτζιο Μορόντερ
Ευρισκόμενος στο Μόναχο τη δεκαετία του 1970, ίδρυσε τη δική του εταιρεία δίσκων, την «Oasis Records», αλλά και του στούντιο εγγραφής Musicland Studios, και παρήγαγε μεταξύ άλλων σινγκλς για τη Ντόνα Σάμερ (π.χ. τα «Hot Stuff» και «I Feel Love»). Συνέθεσε τη μουσική της ταινίας Το Εξπρές του Μεσονυχτίου (1978), για την οποία βραβεύθηκε με Όσκαρ. Αξιοσημείωτες επίσης είναι οι μουσικές του για τις ταινίες Cat People (με τη φωνή του Ντέιβιντ Μπάουι), Flashdance (1983, Όσκαρ καλύτερου τραγουδιού για το "Flashdance...What a Feeling"), Ο Σημαδεμένος, τη βωβή Μετρόπολις και άλλες.
Ο Μορόντερ συνέθεσε τραγούδια για τραγουδίστριες όπως οι Μπόνι Τάιλερ, Κάιλι Μινόγκ, Αϊρίν Κάρα, Τζάνετ Τζάκσον, αλλά και για τους Blondie. Ο ίδιος πάντως έχει δηλώσει ότι η δουλειά για την οποία είναι περισσότερο υπερήφανος είναι το «Take My Breath Away» (1986, επίσης Όσκαρ καλύτερου τραγουδιού) του συγκροτήματος Berlin, που χρησίμευσε στη μουσική επένδυση της ταινίας Top Gun. Σε αυτή συνεργάσθηκε με τον προστατευόμενό του Χάρολντ Φάλτερμάγιερ.
Εξωτερικοί σύνδεσμοι
Κατηγορία:Ιταλοί τραγουδοποιοί Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Βραβευμένοι με Γκράμι Κατηγορία:Μουσικοί της ηλεκτρονικής μουσικής Κατηγορία:Ιταλοί συνθέτες μουσικής ταινιών
Αρβανιτακαίικα Παξών
Τα Αρβανιτακαίικα είναι οικισμός των Παξών. Υπάγονται διοικητικά στην τοπική κοινότητα Μαγαζιών, του δήμου Παξών, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ο οικισμός ανήκε στην επαρχία Παξών του νομού Κερκύρας, στο γεωγραφικό διαμέρισμα Ιονίων Νήσων.
Γεωγραφία
Τα Αρβανιτακαίικα βρίσκονται στο δυτικοκεντρικό τμήμα των Παξών, πάνω στον επαρχιακό δρόμο Λουτρών-Λάκκας και λίγο νοτιότερα από τα Μαγαζιά, σε μέσο σταθμικό υψόμετρο 210. Ο οικισμός απέχει 3 χλμ. περίπου ΒΔ. του Γαΐου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Γαϊανών των Παξών του νομού Κέρκυρας. Το 1912 προσαρτήθηκε στην κοινότητα Μαγαζειών (Μαγαζιών). Καταργήθηκε το 1940 για να επανασυσταθεί το 1971. Με το ΦΕΚ 244Α - 04/12/1997 αποσπάστηκε από την κοινότητα Μαγαζιών και προσαρτήθηκε στον δήμο Παξών.
Πηγές
Κατηγορία:Δήμος Παξών Κατηγορία:Χωριά των Παξών
Αίθουσα του Κλήμεντα
Η Αίθουσα του Κλήμεντα, ιταλ. Sala Clementina, είναι μία αίθουσα στο τμήμα του Αποστολικού Παλατιού του Βατικανού, γνωστού ως Ανάκτορο Γρηγορίου ΙΓ΄. Κατασκευάστηκε τον 16ο αι. από τον πάπα Κλήμεντα Η΄ προς τιμήν του πάπα Κλήμεντα Α΄, αγίου και τρίτου διαδόχου του Αγ. Πέτρου.
Η αίθουσα του Κλήμεντα καλύπτεται με νωπογραφίες της Αναγέννησης και πολύτιμα έργα τέχνης. Χρησιμοποιείται από τον πάπα ως χώρος υποδοχής και σε μερικές περιπτώσεις εδώ γίνονται τελετές και λειτουργίες. Η αίθουσα είναι ο χώρος όπου τίθεται η σορός του αποβιώσαντος πάπα για προσκύνημα από αξιωματούχους του Βατικανού, όπως έγινε πρόσφατα με τον πάπα Ιωάννη-Παύλο Β΄. Έπειτα από την αίθουσα του Κλήμεντα η σορός μεταφέρεται με τελετή κατά μήκος της πλατείας του Αγ. Πέτρου στη βασιλική του Αγ. Πέτρου ή αυτήν του Αγ. Ιωάννη του Λατερανού.
Πηγές
Κατηγορία:Αποστολικό Παλάτι
Υγραέριο κίνησης
Υγραέριο κίνησης (Autogas) είναι το συνηθισμένο όνομα για το υγραέριο (LPG) όταν χρησιμοποιείται ως καύσιμο σε μηχανές εσωτερικής καύσης σε οχήματα καθώς και σε στατικές εφαρμογές όπως σε γεννήτριες. Είναι μείγμα προπανίου και βουτανίου.
Το υγραέριο κίνησης χρησιμοποιείται πλατιά ως "πράσινο" καύσιμο, επειδή η χρήση του μειώνει τις εκπομπές καυσαερίων του διοξειδίου του άνθρακα κατά περίπου 15% συγκρινόμενο με τη βενζίνη. Ένα λίτρο βενζίνης παράγει 2,3 kg CO2 όταν καίγεται, ενώ η ισοδύναμη ποσότητα υγραερίου κίνησης (1,33 λίτρα λόγω της πιο χαμηλής πυκνότητας του υγραερίου κίνησης) παράγει 1,5 * 1,33 = 2 kg of CO2 όταν καεί. Έχει αριθμό οκτανίου (MON/RON) που είναι μεταξύ 90 και 110 και περιεκτικότητα ενέργειας υψηλότερης θερμαντικής αξίας (higher heating value—HHV) που είναι μεταξύ 25,5 MJ ανά λίτρο (για καθαρό προπάνιο) και 28,7 MJ/L (για καθαρό βουτάνιο) ανάλογα με την ενεργή σύσταση του καυσίμου.
Κατασκευαστές οχημάτων
Η Toyota κατασκεύασε έναν αριθμό μηχανών μόνο με LPG τη δεκαετία του 1970 στις οικογένειες μηχανών Toyota M engine, Toyota R engine και Toyota Y engine.
Ένας αριθμός κατασκευαστών οχημάτων —Citroën, Fiat, Ford, Hyundai, General Motors (συμπεριλαμβάνοντας τις Daewoo, Holden, Opel/Vauxhall Motors, SAAB Automobile), Suzuki, Peugeot, Renault (συμπεριλαμβανομένων των Dacia), Skoda, Tata Motors, Toyota, Volvo και πιο πρόσφατα Volkswagen —έχουν μοντέλα OEM διπλού καυσίμου που κινούνται εξίσου καλά και με υγραέριο κίνησης και με βενζίνη. Η Holden Special Vehicles (HSV) προσφέρει επίσης μοντέλα οχημάτων διπλού καυσίμου (Bi-fuel vehicle)· όμως, τα οχήματα χρησιμοποιούν διαφορετικό σύστημα από αυτό των δοτικών οχημάτων τους από την Holden, χρησιμοποιώντας τεχνολογία HSV από την Orbital Autogas Systems, που εγχέει το υγραέριο κίνησης στη μηχανή ως υγρό αντί για αέριο για να έχει αυξημένη αποτελεσματικότητα. Από το 2011, η σειρά Commodore της Holden προσφέρει επίσης οχήματα LPG, με δεξαμενή καυσίμου από αργίλιο (αλουμίνιο) αντί για τη δεξαμενή βενζίνης.
Τα οχήματα με βενζίνη που δεν έχουν ενσωματωμένα συστήματα LPG/υγραερίου κίνησης από τους κατασκευαστές μπορούν συνήθως να αποδεχθούν συστήματα τρίτων για να ενεργοποιήσουν τη χρήση είτε υγραερίου κίνησης είτε βενζίνης.
Χώρες
Το υγραέριο κίνησης έχει υψηλή δημοτικότητα σε αρκετές χώρες συμπεριλαμβανομένων των: Αυστραλίας, Ευρωπαϊκής Ένωσης, Χόνγκ Κόνγκ, Ινδίας,Φιλιππίνες, FYROM, Νότια Κορέα, Σερβία, Σρι Λάνκα και Τουρκία. Είναι επίσης διαθέσιμο στα μεγαλύτερα πρατήρια καυσίμων σε πολλές χώρες. Στη Δημοκρατία της Αρμενίας, π.χ. το υπουργείο μεταφορών υπολογίζει ότι το 20 έως 30% των οχημάτων χρησιμοποιούν υγραέριο κίνησης, επειδή προσφέρει μια πολύ φτηνή εναλλακτική λύση και στο ντίζελ και στη βενζίνη, έχοντας λιγότερο από τη μισή τιμή της βενζίνης και περίπου το 60% του ντίζελ.
Ελλάδα
Το υγραέριο κίνησης παρά το ότι υπάρχει για πάνω από τριάντα χρόνια στην Ελλάδα (αρχικά χρησιμοποιήθηκε μόνο σε ταξί και το 1999 νομιμοποιήθηκε για όλα τα οχήματα), έχει γίνει δημοφιλές τα τελευταία χρόνια, κυρίως λόγω της αύξησης των τιμών της βενζίνης και του ντίζελ. Ο αριθμός των σημείων ανεφοδιασμού καθώς και τα εργαστήρια μετατροπής αυξάνονται ταχύτητα. Το 2012 υπήρχαν περίπου 404 πρατήρια ανεφοδιασμού. Μερικές εταιρείες (π.χ., Fiat, Toyota, Subaru, Opel, Chevrolet) προσφέρουν κάποια μοντέλα με δυνατότητα διπλού καυσίμου. Η τιμή του στο τέλος του 2012 ήταν περίπου το 55% της τιμής της βενζίνης.
Τύποι συστημάτων
Τα διάφορα συστήματα υγραερίου κίνησης χρησιμοποιούν, γενικά, τον ίδιο τύπο πληρωτών, δεξαμενών, γραμμών και εξαρτημάτων, αλλά χρησιμοποιούν διαφορετικά συστατικά στον χώρο της μηχανής. Τα συστήματα υγρής έγχυσης χρησιμοποιούν ειδικές δεξαμενές με αντλίες κυκλοφορίας και επιστρέφουν τις γραμμές παρόμοια με τα συστήματα έγχυσης καυσίμου βενζίνης.
Υπάρχουν τρεις βασικοί τύποι συστημάτων υγραερίου κίνησης. Ο πιο παλιός τύπος είναι το συμβατικό σύστημα μετατροπέα και μείκτη (converter-and-mixer), που υπάρχει από τη δεκαετία του 1940 και χρησιμοποιείται ακόμα πλατιά. Οι άλλοι δύο τύποι είναι γνωστοί ως συστήματα έγχυσης, αλλά υπάρχουν σημαντικές διαφορές μεταξύ τους.
Ένα σύστημα μετατροπέα-μείκτη χρησιμοποιεί έναν μετατροπέα για να αλλάξει το υγρό καύσιμο από τη δεξαμενή σε ατμό και έπειτα τροφοδοτεί αυτόν τον ατμό στον μείκτη όπου αναμειγνύεται με τον εισερχόμενο αέρα. Αυτό είναι επίσης γνωστό ως σύστημα βεντούρι ή "απλού σημείου".
Τα συστήματα έγχυσης φάσης ατμών χρησιμοποιούν επίσης έναν μετατροπέα, αλλά αντίθετα με το σύστημα μείκτη, το αέριο φεύγει από τον μετατροπέα σε ρυθμισμένη πίεση. Το αέρια εγχέεται έπειτα στον πολλαπλό σωλήνα εισόδου αέρα μέσω μιας σειράς ηλεκτρικά ελεγχόμενων εγχυτήρων. Οι φορές που ανοίγει ο εγχυτήρας ελέγχονται από τη μονάδα ελέγχου του υγραερίου κίνησης. Αυτή η μονάδα δουλεύει περίπου με τον ίδιο τρόπο όπως μια μονάδα ελέγχου έγχυσης βενζίνης. Αυτό επιτρέπει πολύ πιο ακριβή μέτρηση του καυσίμου προς τη μηχανή από ότι είναι δυνατό με μείκτες, βελτιώνοντας την οικονομία και/ή την ισχύ, ενώ μειώνονται οι εκπομπές.
Τα συστήματα έγχυσης υγρής φάσης δεν χρησιμοποιούν μετατροπέα, αλλά παρέχουν το υγρό καύσιμο στη γραμμή καυσίμου (fuel rail) με περίπου τον ίδιο τρόπο όπως τα συστήματα έγχυσης βενζίνης. Αυτά τα συστήματα είναι ακόμα κατά πολύ στα αρχικά τους στάδια. Επειδή το καύσιμο εξατμίζεται στην είσοδο, ο αέρας γύρω του ψύχεται σημαντικά. Αυτό αυξάνει την πυκνότητα του αέρα εισαγωγής και μπορεί δυνητικά να οδηγήσει σε σημαντικές αυξήσεις στην έξοδο ισχύος της μηχανής, σε τέτοια έκταση που σε τέτοια συστήματα συνήθως μειώνεται η απόδοση για να αποφευχθεί βλάβη άλλων τμημάτων της μηχανής. Η έγχυση υγρής φάσης έχει τη δυνατότητα να πετύχει πολύ καλύτερη οικονομία και ισχύ και επιπλέον χαμηλότερα επίπεδα εκπομπών από τους μείκτες και τους εγχυτήρες φάσης ατμών.
Πληρωτής
Το καύσιμο μεταφέρεται σε δεξαμενή οχήματος ως υγρό συνδέοντας τη δεξαμενή (bowser) στο πρατήριο καυσίμων με τη σύνδεση του πληρωτή στο όχημα
Ο τύπος του χρησιμοποιούμενου πληρωτή ποικίλει από χώρα σε χώρα και σε κάποιες περιπτώσεις χρησιμοποιούνται διαφορετικοί τύποι και στην ίδια χώρα.
Οι τρεις τύποι είναι:
Υπάρχουν διαθέσιμοι προσαρμογείς που επιτρέπουν σε όχημα που είναι εφοδιασμένο με συγκεκριμένο σύστημα να ανεφοδιαστεί σε πρατήριο με άλλο σύστημα.
Η βαλβίδα πλήρωσης περιέχει βαλβίδα ελέγχου έτσι ώστε το υγρό στη γραμμή μεταξύ του πληρωτή και της δεξαμενής να μην διαφεύγει όταν αποσυνδέεται το ακροφύσιο της αντλίας.
Οι πληρωτές κατασκευάζονται συνήθως από ορείχαλκο για να αποφευχθεί η πιθανότητα σπιθών κατά την προσάρτηση ή αφαίρεση της δεξαμενής που μπορεί να συμβεί εάν χρησιμοποιηθούν χαλύβδινοι σύνδεσμοι.
Λάστιχα, σωλήνες και προσαρμογείς
Ο σωλήνας μεταξύ του πληρωτή και της δεξαμενής λέγεται σωλήνας πλήρωσης (fill hose) ή γραμμή πλήρωσης (fill line). Ο σωλήνας ή λάστιχο μεταξύ της δεξαμενής και του μετατροπέα λέγεται γραμμή υπηρεσίας (service line). Και τα δυο μεταφέρουν υγρό υπό πίεση.
Ο εύκαμπτος σωλήνας μεταξύ του μετατροπέα και του μείκτη σωλήνας ατμών (vapour hose) ή γραμμή ατμών (vapour line). Αυτή η γραμμή μεταφέρει ατμό σε χαμηλή πίεση και έχει πολύ μεγαλύτερη διάμετρο προσαρμογής.
Οι σωλήνες υγρών για LPG είναι ειδικά σχεδιασμένοι και βαθμονομημένοι για τις πιέσεις που υπάρχουν σε συστήματα LPG, ενώ κατασκευάζονται από υλικά σχεδιασμένα να είναι συμβατά με το καύσιμο. Κάποιοι σωλήνες κατασκευάζονται με πτυχωτούς συνδέσμους, ενώ άλλοι κατασκευάζονται χρησιμοποιώντας τους επαναχρησιμοποιήσιμους συνδέσμους που πιέζονται ή βιδώνονται στο τέλος του σωλήνα.
Τα δύσκαμπτα τμήματα της γραμμής του υγρού κατασκευάζονται συνήθως χρησιμοποιώντας χάλκινη σωλήνωση, αν και σε κάποιες εφαρμογές, χρησιμοποιούνται χαλύβδινοι σωλήνες. Τα άκρα των σωλήνων είναι πάντοτε διπλά και συνδεμένα με παξιμάδια εκχείλωσης (flare nuts) για να ασφαλίζουν στις συνδέσεις.
Δεξαμενή
Τα οχήματα συνδέονται συνήθως με μια δεξαμενή, αλλά χρησιμοποιούνται πολλαπλές δεξαμενές σε κάποιες εφαρμογές. Σε εφαρμογές επιβατικών οχημάτων, η δεξαμενή είναι συνήθως είτε κυλινδρική, κατασκευασμένη από χάλυβα, προσαρτημένη στη σκευοφόρο (πορτμπαγκάζ) του οχήματος ή μια δακτυλιοειδής δεξαμενή (επίσης χαλύβδινη) ή ένα σύνολο από μόνιμα διασυνδεμένους κυλίνδρους τοποθετημένους στο φρεάτιο του εφεδρικού τροχού. Στις εφαρμογές εμπορικών οχημάτων, οι δεξαμενές είναι γενικά κυλινδρικές δεξαμενές προσαρτημένες είτε στον χώρο φορτίου ή στο αμάξωμα κάτω από το δάπεδο. Με αυξανόμενους ρυθμούς, η δεξαμενή γίνεται από συμβατό αλουμίνιο, που είναι πιο ελαφρύ, έχει περισσότερη χωρητικότητα και δεν σκουριάζει.
Οι δεξαμενές έχουν συνδέσμους για πλήρωση, έξοδο υγρού, επείγουσα εκτόνωση της πλεονάζουσας πίεσης, μέτρηση επιπέδου καυσίμου και μερικές φορές έξοδο ατμού. Αυτοί μπορεί να είναι ξεχωριστές βαλβίδες προσαρτημένες σε σειρά από 3 έως 5 οπές σε συγκολλημένη πλάκα στο κέλυφος της δεξαμενής, ή μπορεί να είναι συναρμολογημένη σε μια μονάδα πολυβαλβίδας (multi-valve) που είναι βιδωμένη σε μια μεγάλη οπή σε συγκολλημένη πλήμνη, ή στην περίπτωση αλουμινένιας δεξαμενής, εξηλασμένη ως τμήμα του κελύφους της δεξαμενής. Οι σύγχρονες βαλβίδες (δικλείδες) πλήρωσης προσαρμόζονται συνήθως με έναν αυτόματο περιοριστή πλήρωσης automatic fill limiter ή (AFL)  για να αποτρέψει την υπερπλήρωση. Ο AFL έχει έναν βραχίονα πλωτήρα που περιορίζει σημαντικά τη ροή αλλά δεν τον κλείνει ολότελα. Αυτό αποσκοπεί στη σημαντική ανύψωση της πίεσης στη γραμμή για να σταματήσει η αντλία την άντληση, αλλά χωρίς να προκαλέσει επικίνδυνα υψηλές πιέσεις. Πριν την εισαγωγή των AFLs, ήταν συνηθισμένο ο πληρωτής (με ενσωματωμένη βαλβίδα ελέγχου) να βιδώνεται απευθείας στη δεξαμενή, καθώς ο χειριστής έπρεπε να ανοίξει μια βαλβίδα διάκενου (ullage) στη δεξαμενή κατά την πλήρωση, επιτρέποντας την έξοδο του ατμού από την κορυφή της δεξαμενής και σταματώντας την πλήρωση όταν το υγρό αρχίσει να βγαίνει από τη βαλβίδα διακένου ώστε να δείξει ότι η δεξαμενή είναι γεμάτη. Αυτό δεν συμβαίνει στις σύγχρονες δεξαμενές
Η έξοδος του υγρού χρησιμοποιείται συνήθως για να εφοδιάσει καύσιμα στη μηχανή και αναφέρεται συνήθως ως βαλβίδα υπηρεσίας. Οι σύγχρονες βαλβίδες υπηρεσίας ενσωματώνουν ένα ηλεκτρικό σωληνοειδές διακοπής. Σε εφαρμογές που χρησιμοποιούν πολύ μικρές μηχανές όπως μικρές γεννήτριες, ατμός μπορεί να ληφθεί από την κορυφή της δεξαμενής αντί για υγρό από τον πυθμένα της δεξαμενής.
Βαλβίδα (δικλείδα) επείγουσας εκτόνωσης πίεσης στη δεξαμενή λέγεται μια βαλβίδα ανακούφισης υδροστατικής πίεσης. Είναι σχεδιασμένη να ανοίγει εάν η πίεση στη δεξαμενή είναι επικίνδυνα υψηλή, ελευθερώνοντας κάποιον ατμό στην ατμόσφαιρα για να μειωθεί η πίεση στη δεξαμενή. Η απελευθέρωση μικρών ποσοτήτων ατμού μειώνει την πίεση στη δεξαμενή, που προκαλεί την εξάτμιση κάποιας ποσότητας υγρού στη δεξαμενή για να επαναποκατασταθεί η ισορροπία μεταξύ υγρού και ατμών. Η λανθάνουσα θερμότητα εξάτμισης (latent heat of vaporisation) προκαλεί την ψύξη της δεξαμενής, που μειώνει παραπέρα την πίεση.
Ο μετρητής κατανάλωσης (gauge sender) είναι συνήθως μια μαγνητικά συζευγμένη διάταξη, με βραχίονα πλωτήρα μέσα στη δεξαμενή που περιστρέφει έναν μαγνήτη, ο οποίος περιστρέφει έναν εξωτερικό μετρητή. Ο εξωτερικός μετρητής είναι συνήθως αναγνώσιμος άμεσα και οι περισσότεροι ενσωματώνουν επίσης ένα ηλεκτρονικό σήμα για να λειτουργεί ένας μετρητής καυσίμου στον πίνακα οργάνων.
Δικλείδες (βαλβίδες)
Υπάρχει ένας αριθμός τύπων βαλβίδων που χρησιμοποιούνται στα συστήματα υγραερίου κίνησης. Οι πιο συνηθισμένοι τύποι βαλβίδων είναι οι διακοπής (shut-off) και οι κλειδώματος φίλτρου (filter-lock), που χρησιμοποιούνται για να διακόψουν τη ροή στη γραμμή υπηρεσίας. Αυτές μπορούν να λειτουργούν με κενό ή ηλεκτρισμό. Σε συστήματα διπλού καυσίμου με εξαερωτήρα βενζίνης, μια παρόμοια βαλβίδα διακοπής προσαρμόζεται συνήθως στη γραμμή βενζίνης μεταξύ της αντλίας και του εξαερωτήρα.
Οι ρυθμιστικές βαλβίδες (Check valves) προσαρμόζονται στον πληρωτή και στην εισαγωγή πλήρωσης της δεξαμενής καυσίμου για να αποτρέψουν την εσφαλμένη οπισθορροή.
Οι βαλβίδες υπηρεσίας προσαρμόζονται στην έξοδο από τη δεξαμενή προς τη γραμμή υπηρεσίας. Αυτές έχουν μια στρόφιγγα για να ενεργοποιεί και να απενεργοποιεί το καύσιμο. Η στρόφιγγα είναι συνήθως κλειστή μόνο όταν επισκευάζεται. Σε μερικές χώρες, υπάρχει μια ηλεκτρική βαλβίδα διακοπής στη γραμμή υπηρεσίας.
Όταν προσαρμόζονται πολλαπλές δεξαμενές, εγκαθίσταται συνήθως ένας συνδυασμός βαλβίδων ελέγχου και υδροστατικών βαλβίδων εκτόνωσης για να αποτρέψει τη ροή του καυσίμου από τη μια δεξαμενή σε άλλη. Στην Αυστραλία, υπάρχει μια κοινή διάταξη σχεδιασμένη για αυτόν τον σκοπό. Είναι μια συνδυαστική διάταξη δίδυμης βαλβίδας ελέγχου και υδροστατικής εκτόνωσης ενσωματωμένη με τη μορφή συνδέσμου Τ, έτσι ώστε οι γραμμές από τις δεξαμενές να έρχονται στις πλευρές της βαλβίδας και η εξαγωγή στον μετατροπέα βγαίνει στο τέλος. Επειδή υπάρχει μόνο μια κοινή μάρκα από αυτές τις βαλβίδες, είναι γνωστές κοινώς ως βαλβίδες Sherwood.
Μετατροπέας
Ο μετατροπέας (γνωστός και ως εξατμιστής (vaporiser) ή μειωτής (reducer)) είναι μια διάταξη σχεδιασμένη να αλλάζει το καύσιμο από πεπιεσμένο υγρό σε ατμό γύρω στην ατμοσφαιρική πίεση για διανομή στον μείκτη ή στους εγχυτές της φάσης του ατμού. Λόγω των ψυκτικών χαρακτηριστικών του καυσίμου, θα πρέπει να προστεθεί θερμότητα στο καύσιμο από τον μετατροπέα. Αυτό συνήθως επιτυγχάνεται έχοντας ψυκτικό μηχανής να κυκλοφορεί μέσω ενός εναλλάκτη θερμότητας που μεταφέρει θερμότητα από αυτό το ψυκτικό στο LPG.
Υπάρχουν δύο διακριτοί διαφορετικοί βασικοί τύποι μετατροπέα για χρήση με συστήματα τύπου μείκτη. Η ευρωπαϊκή τεχνοτροπία είναι μια πιο σύνθετη συσκευή που ενσωματώνει ένα αδρανές κύκλωμα και είναι σχεδιασμένο να χρησιμοποιηθεί με ένα απλό σταθερό μείκτη βεντούρι. Η αμερικάνικη τεχνοτροπία μετατροπέα έχει μια πιο απλή σχεδίαση που σκοπεύει να χρησιμοποιηθεί με έναν μεταβλητό μείκτη βεντούρι που ενσωματώνει ένα αδρανές κύκλωμα.
Οι μηχανές με χαμηλή έξοδο ισχύος όπως: βέσπες, τετράτροχες μοτοσυκλέτες και γεννήτριες μπορούν να χρησιμοποιήσουν έναν πιο απλό τύπο μετατροπέα (γνωστός και ως ρυθμιστής (governor ή regulator)). Αυτοί οι μετατροπείς τροφοδοτούνται με καύσιμο σε μορφή ατμού. Η εξάτμιση λαμβάνει χώρα στη δεξαμενή όπου συμβαίνει ψύξη καθώς το υγρό καύσιμο βράζει. Οι δεξαμενές με μεγάλο εμβαδόν επιφάνειας που εκτίθενται σε θερμοκρασία του περιβάλλοντος αέρα σε συνδυασμό με χαμηλή έξοδο ισχύος (χαμηλή απαίτηση καυσίμου) της μηχανής καθιστούν αυτόν τον τύπο συστήματος βιώσιμο. Η ψύξη της δεξαμενής καυσίμου είναι ανάλογη με την απαίτηση καυσίμου και συνεπώς αυτή η διάταξη χρησιμοποιείται μόνο σε μικρότερες μηχανές. Αυτός ο τύπος μετατροπέα μπορεί να τροφοδοτηθεί είτε με ατμό σε πίεση δεξαμενής (που λέγεται ρυθμιστής δύο σταδίων (2-stage regulator)) είτε να τροφοδοτηθεί μέσω ενός ρυθμιστή προσαρτημένου στη δεξαμενή σε σταθερή μειωμένη πίεση (που λέγεται ρυθμιστής ενός σταδίου (single stage regulator).
Μείκτης
Μείκτης είναι η συσκευή που αναμειγνύει το καύσιμο στη ροή του αέρα προς τη μηχανή. Ο μείκτης ενσωματώνει μια αντλία βεντούρι σχεδιασμένη να αντλεί το καύσιμο στη ροή του αέρα λόγω της κίνησης του αέρα.
Τα συστήματα τύπου μείκτη υπάρχουν από τη δεκαετία του 1940 και κάποια σχέδια έχουν αλλάξει λίγο με το πέρασμα του χρόνου. Οι μείκτες καταργούνται τώρα με αυξανόμενους ρυθμούς από τους εγχυτές.
Εγχυτές φάσης ατμού
Τα περισσότερα συστήματα έγχυσης φάσης ατμού προσαρτούν τα σωληνοειδή σε μια πολλαπλή ομάδα ή γραμμή έγχυσης (manifold block ή injector rail), έπειτα χρησιμοποιούν λάστιχα σε ακροφύσια, που βιδώνονται σε οπές τρυπημένες και βιδωμένες στους δρομείς της πολλαπλής εισόδου. Υπάρχει συνήθως ένα ακροφύσιο για κάθε κύλινδρο. Κάποια συστήματα έγχυσης ατμού μοιάζουν με έγχυση βενζίνης, έχοντας ξεχωριστούς εγχυτές που ταιριάζουν στην πολλαπλή ή την κεφαλή με τον ίδιο τρόπο όπως οι εγχυτές βενζίνης και τροφοδοτούνται μέσω γραμμής καυσίμου.
Εγχυτές υγρής φάσης
Οι εγχυτές υγρής φάσης προσαρτώνται στη μηχανή με τρόπο παρόμοιο με τους εγχυτές βενζίνης, προσαρτώμενοι απευθείας στην είσοδο της πολλαπλής και τροφοδοτούνται με υγρό καύσιμο από τη γραμμή καυσίμου.
Ηλεκτρικά και ηλεκτρονικά στοιχεία ελέγχου
Στις περισσότερες σύγχρονες εγκαταστάσεις, μια ηλεκτρονική συσκευή που λέγεται ταχομετρικός ηλεκτρονόμος (tachometric relay) ή διακόπτης ασφαλείας (safety switch) χρησιμοποιείται για τη λειτουργία ηλεκτρικών σωληνοειδών διακοπής. Αυτοί δουλεύουν αισθανόμενοι ότι η μηχανή κινείται ανιχνεύοντας παλμούς ανάφλεξης. Κάποια συστήματα χρησιμοποιούν έναν αισθητήρα πίεσης λαδιού της μηχανής. Σε όλες τις εγκαταστάσεις, υπάρχει κλείδωμα φίλτρου (που αποτελείται από διάταξη φίλτρου και σωληνοειδές κενού ή ηλεκτρικό που λειτουργεί με βαλβίδα διακοπής) τοποθετημένο στην είσοδο του μετατροπέα. Στους ευρωπαϊκούς μετατροπείς, υπάρχει επίσης ένα σωληνοειδές στον μετατροπέα για να κλείνει το ανενεργό κύκλωμα. Αυτές οι βαλβίδες είναι συνήθως συνδεμένες και οι δυο στην έξοδο του ταχομετρικού ηλεκτρονόμου ή του διακόπτη πίεσης λαδιού. Όπου τα σωληνοειδή προσαρμόζονται στις εξόδους των δεξαμενών καυσίμου, αυτά συνδέονται επίσης με τις εξόδους του ταχομετρικού ηλεκτρονόμου ή με τον διακόπτη πίεσης λαδιού. Σε εγκαταστάσεις με πολλαπλές δεξαμενές, ένας διακόπτης ή ηλεκτρονόμος μετατροπής μπορεί να προσαρμοστεί για να επιτρέπει στον οδηγό να επιλέξει από ποια δεξαμενή θα πάρει καύσιμο. Σε οχήματα διπλού καυσίμου (Bi-fuel vehicle), ο διακόπτης που χρησιμοποιείται για να αλλάξει μεταξύ των καυσίμων χρησιμοποιείται και για να κλείσει τον ταχομετρικό ηλεκτρονόμο.
Τα συστήματα ανάδρασης κλειστού βρόχου χρησιμοποιούν έναν ηλεκτρονικό ελεγκτή που λειτουργεί περίπου με τον ίδιο τρόπο όπως στα συστήματα βενζίνης με έγχυση καυσίμου, χρησιμοποιώντας έναν αισθητήρα οξυγόνου για να μετρά αποτελεσματικά το μείγμα αέρα/καυσίμου μετρώντας το περιεχόμενο του οξυγόνου της εξόδου και της βαλβίδας ελέγχου στον μετατροπέα ή στη γραμμή ατμού για να ρυθμίσει το μείγμα. Τα συστήματα τύπου μείκτη που δεν έχουν προσαρμοσμένη ανάδραση κλειστού βρόχου αναφέρονται μερικές φορές ως συστήματα ανοικτού βρόχου.
Τα συστήματα έγχυσης χρησιμοποιούν ένα ηλεκτρονικό σύστημα ελέγχου που είναι πολύ παρόμοιο με αυτό που χρησιμοποιείται στα συστήματα έγχυσης βενζίνης. Σε όλα σχεδόν τα συστήματα, το σύστημα ελέγχου έγχυσης ενσωματώνει τον ταχομετρικό ηλεκτρονόμο και τις λειτουργίες ανάδρασης κλειστού βρόχου.
Προαιρετική προστασία βαλβίδας
Πολλοί εγκαταστάτες εξοπλισμού LPG συνιστούν την εγκατάσταση των αποκαλούμενων συστημάτων προστασίας βαλβίδας. Αυτά μπορούν να αποτελούνται στην πιο απλή περίπτωση από μια φιάλη που περιέχει υγρό προστασίας της βαλβίδας. Το υγρό αντλείται στο σύστημα εισόδου του αέρα και διανέμεται στους κυλίνδρους των μηχανών μαζί με το καύσιμο και τον αέρα.
Πιο σύνθετα συστήματα μπορεί να αποτελούνται από συνδεμένη μονάδα ελέγχου κινητήρα που είναι συγχρονισμένη με τη μονάδα ελέγχου εγχυτή LPG. Αυτό καταλήγει σε μια πιο ακριβή έγχυση του υγρού προστασίας της βαλβίδας.
Λειτουργία συστήματος μετατροπέα και μείκτη
Τα σχέδια των μετατροπέων και των μεικτών ταιριάζουν μεταξύ τους με προσαρμόζοντας μεγέθη και σχήματα των δύο συστατικών.
Αντί για μετατροπέας χρησιμοποιούνται επίσης οι όροι ρυθμιστής ή μειωτής ή εξατμιστής, επειδή έχει τρεις κύριες λειτουργίες:
Στα ευρωπαϊκά συστήματα, το μέγεθος και το σχήμα του σωλήνα Βεντούρι του εξαερωτήρα σχεδιάζεται ώστε να ταιριάζει με τον μετατροπέα. Στα συστήματα στις ΗΠΑ, η βαλβίδα αέρα και οι ακροδέκτες μέτρησης στον μείκτη παίρνουν τέτοιο μέγεθος που να ταιριάζει με το μέγεθος του διαφράγματος και τη σκληρότητα του ελατηρίου στον μετατροπέα. Και στις δύο περιπτώσεις, τα συστατικά ταιριάζονται από τους κατασκευαστές και μόνο βασικές ρυθμίσεις απαιτούνται κατά την εγκατάσταση και τη ρύθμιση.
Ένας εξαερωτήρας (καρμπιρατέρ) υγραερίου κίνησης μπορεί να αποτελείται απλά από στραγγαλιστικό και μείκτη, μερικές φορές προσαρμοσμένα μαζί με προσαρμογέα, ενώ ο σωλήνας βεντούρι δεν χρειάζεται.
Ο εμπλουτισμός της κρύας εκκίνησης επιτυγχάνεται από το γεγονός ότι το ψυκτικό της μηχανής είναι κρύο όταν η μηχανή είναι κρύα. Αυτό προκαλεί στον πιο πυκνό ατμό να παραδίνεται στον μείκτη. Καθώς η μηχανή θερμαίνεται, η θερμοκρασία του ψυκτικού ανεβαίνει μέχρι η θερμοκρασία της μηχανής να πάει στη θερμοκρασία λειτουργίας και το μείγμα στην κανονική σύνθεση λειτουργίας του μείγματος. Ανάλογα με το σύστημα, το στραγγαλιστικό μπορεί να χρειάζεται να κρατηθεί ανοικτό παραπέρα, όταν η μηχανή είναι κρύα κατά τον ίδιο τρόπο όπως με τον εξαερωτήρα βενζίνης. Σε άλλα συστήματα, το κανονικό μείγμα αποσκοπεί να είναι κάπως φτωχό και δεν απαιτείται αύξηση του στραγγαλιστικού σε κρύα εκκίνηση. Λόγω του τρόπου επίτευξης του εμπλουτισμού, δεν απαιτείται επιπρόσθετη πεταλούδα εμφράκτη (choke) για κρύα εκκίνηση με LPG. Κάποιοι εξατμιστές έχουν μια ηλεκτρική βαλβίδα εμφράκτη, που ενεργοποιεί αυτήν τη βαλβίδα, πριν να ξεκινήσει η μηχανή και ψεκάζει κάποιον ατμό LPG στον εξαερωτήρα για να βοηθήσει την κρύα εκκίνηση.
Η θερμοκρασία της μηχανής είναι κρίσιμη για τη ρύθμιση του συστήματος υγραερίου κίνησης. Ο θερμοστάτης της μηχανής ουσιαστικά ελέγχει τη θερμοκρασία του μετατροπέα, επηρεάζοντας συνεπώς άμεσα το μείγμα. Ένας εσφαλμένος θερμοστάτης, ή ένας θερμοστάτης με εσφαλμένη περιοχή θερμοκρασιών για τη σχεδίαση του συστήματος μπορεί να μην λειτουργεί σωστά.
Η ικανότητα παραγόμενης ισχύος ενός συστήματος περιορίζεται από τη δυνατότητα του μετατροπέα να παραδίνει σταθερή ροή ατμού. Μια θερμοκρασία ψυκτικού χαμηλότερη από τη σκοπούμενη θα μειώσει τη μέγιστη δυνατή παραγόμενη ισχύ, όπως θα κάνει μια φυσαλίδα αέρα παγιδευμένη στο κύκλωμα ψύξης, ή θα προκαλέσει πλήρη απώλεια του ψυκτικού. Όλοι οι μετατροπείς έχουν ένα όριο, πέρα από το οποίο τα μείγματα γίνονται ασταθή. Τα ασταθή μείγματα περιέχουν συνήθως μικρά σταγονίδια υγρού καυσίμου που δεν θερμάνθηκαν αρκετά στον μετατροπέα και θα εξατμιστούν στον μείκτη ή στην είσοδο για να σχηματίσουν ένα υπερβολικά πλούσιο μείγμα. Όταν συμβεί αυτό, το μείγμα θα γίνει τόσο πλούσιο που η μηχανή θα υπερχειλίσει και θα κολλήσει. Επειδή το εξωτερικό του μετατροπέα θα είναι στους 0 °C ή κάτω από αυτούς όταν αυτό θα συμβεί, ο ατμός του νερού από τον αέρα θα παγώσει στο εξωτερικό του μετατροπέα, σχηματίζοντας μια παγωμένη λευκή στοιβάδα. Μερικοί μετατροπείς είναι πολύ ευπαθείς σε θραύση όταν συμβαίνει αυτό.
Έγχυση LPG για οχήματα ντίζελ
Τα παραπάνω συστήματα προσθέτουν μικρές ποσότητες LPG με κύριο σκοπό τη βελτίωση της οικονομίας, αλλά πολύ μεγαλύτερες ποσότητες από LPG μπορεί να εγχυθούν για να αυξηθεί η ισχύς. Ακόμα και σε πλήρη ισχύ μια μηχανή ντίζελ κινείται με περίπου 50% φτωχό στοιχειομετρική μείγμα για να αποφύγει την παραγωγή μαύρου καπνού, έτσι υπάρχει σημαντική ποσότητα οξυγόνου στο φορτίο εισαγωγής που δεν καταναλώνεται από τη διεργασία καύσης. Αυτό το οξυγόνο είναι συνεπώς διαθέσιμο για την καύση σημαντικής ποσότητας LPG με αποτέλεσμα μεγάλη αύξηση στην παραγόμενη ισχύ.
Εξωτερικοί σύνδεσμοι
Κατηγορία:Καύσιμα
Επίλεκτη κατηγορία ΣΤΟΚ 2021-22
Το Πρωτάθλημα της Επίλεκτης κατηγορίας ΣΤΟΚ 2021-22 ήταν η 7η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε η ΑΠΕΑ Ακρωτηρίου για 1η φορά στην ιστορία της.
Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2021-22 συμμετείχαν 24 ομάδες. Οι ομάδες χωρίστηκαν σε δύο ομίλους των 12 ομάδων, μετά από κλήρωση. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Για την ανάδειξη της πρωταθλήτρια διεξήχθη μονός αγώνας σε ουδέτερο στάδιο μεταξύ των νικητών των δύο ομίλων. Οι 3 πρώτες ομάδες κάθε ομίλου προβιβάστηκαν στην Γ΄ κατηγορία 2022–23 και οι τελευταίες τέσσερις κάθε ομίλου υποβιβάστηκαν. Οι διαβαθμιζόμενες ομάδες συνέχισαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.
Αλλαγές σε σχέση με την περίοδο 2020-21
Ομάδες που διαβαθμίστηκαν από τη Γ΄ κατηγορία 2020-21
Ομάδες που προήχθησαν από τα τοπικά πρωταθλήματα μετά από κλήρωση
1 Το καλοκαίρι μετονομάστηκε σε Αθλητική Ένωση Τρούλλων.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στον Α΄ όμιλο και τα στάδια που χρησιμοποίησαν.
Βαθμολογία
Η τελική βαθμολογία του Α΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στον B΄ όμιλο και τα στάδια που χρησιμοποίησαν.
Βαθμολογία
Η τελική βαθμολογία του Β΄ ομίλου ήταν:
Ανάδειξη πρωταθλητή
Στον αγώνα για την ανάδειξη του πρωταθλητή συμμετείχαν η ΑΠΕΑ Ακρωτηρίου και η ΑΕΠ Πολεμιδιών. Ο αγώνας διεξήχθη στις 10 Απριλίου 2022 στο Κοινοτικό Στάδιο Παρεκκλησιάς. Νικήτρια ήταν η ΑΠΕΑ Ακρωτηρίου με σκορ 1-0.
Άλμπερτ Κλόιτενς
Ο Άλμπερτ «Μπερτ» Κλόιτενς (φλαμανδικά: Albert "Bert" Cluytens) είναι Βέλγος πρώην ποδοσφαιριστής, γεννημένος στις 16 Νοεμβρίου 1955, στην Αμβέρσα του Βελγίου.
Βιογραφία
Ο Άλμπερτ Κλόιτενς αγωνίστηκε, συνολικά, επί διάστημα έξι σεζόν για λογαριασμό της ΚΣΚ Μπέβερεν, νικήτριας ομάδας του Κυπέλλου Βελγίου το 1978 και πρωταθλήτριας Βελγίου το 1979, προτού ενταχθεί, το 1981, στη ΡΣΚ Άντερλεχτ. Εκεί παρέμεινε για διάστημα μίας σεζόν, προτού αποχωρήσει με προορισμό την Ρουαγιάλ Αντβέρπ ΦΚ.
Παράλληλα, υπήρξε διεθνής με την Εθνικής Βελγίου, με την οποία και πραγματοποίησε, συνολικά, δώδεκα διεθνείς συμμετοχές μεταξύ του 1977 και του 1981.
Το 1983, μεταγράφηκε στην ΚΦ Μέχελεν. Ο σύλλογος είχε μόλις προβιβαστεί στην πρώτη εθνική κατηγορία και επιθυμούσε την καθιέρωσή του μεταξύ των σημαντικότερων ομάδων του βελγικού ποδοσφαίρου. Πράγμα το οποίο συνέβη, καθώς η Μέχελεν, το 1987 κατέκτησε το Κύπελλο Βελγίου, αναδείχθηκε δευτεραθλήτρια Βελγίου, ενώ, επίσης, το 1988, κατέκτησε το Κύπελλο Κυπελλούχων Ευρώπης, διάκριση και η οποία αποτελεί την πλέον πρόσφατη στην ιστορία του βελγικού ποδοσφαίρου σε επίπεδο ευρωπαϊκών διασυλλογικών διοργανώσεων.
Στη συνέχεια, ο Μπερτ Κλόιτενς αγωνίστηκε για ακόμη μία σεζόν για λογαριασμό της ΡΟΝ Μόλενμπεεκ, την περίοδο μεταξύ 1988-1989, προτού αποσυρθεί από την ενεργό δράση, τουλάχιστον σε επίπεδο υψηλού ανταγωνισμού.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές ΚΣΚ Μπέβερεν Κατηγορία:Ποδοσφαιριστές ΡΣΚ Άντερλεχτ Κατηγορία:Ποδοσφαιριστές Ρουαγιάλ Αντβέρπ ΦΚ Κατηγορία:Ποδοσφαιριστές ΚΦ Μέχελεν Κατηγορία:Ποδοσφαιριστές Ρ. Γουάιτ Ντάρινγκ Μόλενμπεκ Κατηγορία:Ποδοσφαιριστές ΡΦΚ Σεραίν (167)
Κόρη Τρικάλων
Η Κόρη είναι ακατοίκητος οικισμός της Θεσσαλίας στην Περιφερειακή Ενότητα Τρικάλων.
Γενικά στοιχεία
Η Κόρη βρίσκεται στις ανατολικές πλαγιές του όρους Κόζιακα (Κερκέτιο) σε υψόμετρο 870 μέτρα με θέα ανατολικά τον Θεσσαλικό κάμπο ενώ απέχει περίπου 26 χλμ. δυτικά από τα Τρίκαλα. Πρόκειται για βλάχικο ορεινό χωριό το οποίο δημιουργήθηκε στις αρχές του 20ου αιώνα από Τρικαλινούς καταγόμενους από τη Σαμαρίνα. Η έκτασή του φθάνει τα 14.000 στρέμματα και το 1882 είχε αγοραστεί από ένα Τούρκο και έναν Εβραίο για να αποικιστεί στη συνέχεια από Βλάχους και να αποτελεί πλέον παραθεριστικό θέρετρο. Αριθμεί περίπου 250 σπίτια, 2 εκκλησίες και 2 κοινοτικά καταστήματα.
Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός το 1928 να προσαρτάται στην κοινότητα Ξυλοπαροίκου. Σύμφωνα με το πρόγραμμα Καλλικράτης, μαζί με το Ξυλοπάροικο αποτελούν την ομώνυμη κοινότητα η οποία υπάγεται στην Δημοτική Ενότητα Κόζιακα του Δήμου Τρικκαίων και σύμφωνα με την απογραφή 2011 δεν κατοικείται μόνιμα. Η πορεία του πληθυσμού, σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Τρικκαίων
Χριστόφορος Μπουτσικάκης
Ο Χριστόφορος – Εμμανουήλ Μπουτσικάκης (28 Μαρτίου 1980) είναι Έλληνας επιχειρηματίας και πολιτικός.
Βιογραφικό
Γεννήθηκε στον Πειραιά στις 28 Μαρτίου 1980. Κατάγεται από τα Σφακιά της Κρήτης.
Υπηρέτησε τη στρατιωτική του θητεία στο Ελληνικό Πολεμικό Ναυτικό.
Σπούδασε Ναυτιλιακά στο Τμήμα Ναυτιλιακών Σπουδών του Πανεπιστημίου Πειραιά. Είναι κάτοχος μεταπτυχιακού τίτλου στη Διοίκηση Επιχειρήσεων - Ολική Ποιότητα με Διεθνή Προσανατολισμό (MBA TQM Int).
Έχει μια κόρη.
Ομιλεί, πέρα των Ελληνικών, Πολωνικά και Αγγλικά.
Επαγγελματική σταδιοδρομία
Έχει αναπτύξει επιχειρηματικές δραστηριότητες στους τομείς της εστίασης και του τουρισμού.
Πολιτική σταδιοδρομία
Διετέλεσε ενεργό μέλος της ΔΑΠ-ΝΔΦΚ και της ΟΝΝΕΔ. Το 2016 εξελέγη στην Πολιτική Επιτροπή της Νέας Δημοκρατίας, στην οποία επανεξελέγη στις πρώτες θέσεις το 2018.
Στις εθνικές εκλογές της 7ης Ιουλίου 2019 εξελέγη βουλευτής Α΄ Πειραιώς και Νήσων με τη Νέα Δημοκρατία.
Διετέλεσε Μέλος της Διαρκούς Επιτροπής Παραγωγής και Εμπορίου καθώς και της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου.
Διετέλεσε επίσης Μέλος των Υποεπιτροπών για τα Θέματα Ατόμων με Αναπηρία και για την Καταπολέμηση της Εμπορίας και της Εκμετάλλευσης Ανθρώπων.
Ήταν μέλος δύο Εξεταστικών Επιτροπών.
Παραπομπές
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Πειραιά
Αντώνιος Χωριατόπουλος
Ο Αντώνιος Χωριατόπουλος ήταν Έλληνας βιομήχανος και πολιτικός.
Βιογραφικά στοιχεία
Ήταν ιδιοκτήτης της εταιρείας παιχνιδιών "Ελ Γκρέκο". Διετέλεσε Υφυπουργός Εθνικής Οικονομίας στην κυβέρνηση Παπαδόπουλου (1971 - 1973) και Υφυπουργός Εσωτερικών Περιφερειακός Διοικητής Αττικής και Νήσων στην κυβέρνηση Μαρκεζίνη.
Ήταν παντρεμένος με την Ειρήνη Σαλβάγου, εγγονή του Μιχαήλ Σαλβάγου.
Παραπομπές
Κατηγορία:Οικογένεια Μπενάκη Κατηγορία:Έλληνες υφυπουργοί Εθνικής Οικονομίας Κατηγορία:Έλληνες υφυπουργοί Εσωτερικών, Περιφερειακοί Διοικητές Αττικής και Νήσων
Μητροπολίτης Νεαπόλεως και Σταυρουπόλεως Διονύσιος
Ο Μητροπολίτης Νεαπόλεως και Σταυρουπόλεως Διονύσιος Λαδόπουλος (1929-2008) ήταν Έλληνας επίσκοπος της Εκκλησίας της Ελλάδος, Μικρασιατικής καταγωγής. Διετέλεσε Μητροπολίτης Νεαπόλεως και Σταυρουπόλεως από το 1974 έως το 2004.
Βιογραφικά στοιχεία
Ο κατά κόσμον Ιωάννης Λαδόπουλος γεννήθηκε στο Καστέλλι Κρήτης το 1929 έλκων την καταγωγή από τη Σμύρνη. Αποφοίτησε από τη Θεολογική Σχολή της Χάλκης το 1965. Διάκονος χειροτονήθηκε το 1955 και Πρεσβύτερος το 1960.
Στις 26 Μαΐου 1974 χειροτονήθηκε Μητροπολίτης της νεοσύστατης Μητροπόλεως Νεαπόλεως και Σταυρουπόλεως. Στο διάστημα της αρχιερατείας του κτίσθηκαν και ανακαινίσθηκαν εκ βάθρων τριάντα ναοί. Συνέβαλε επίσης στην αποπεράτωση πολλών υφιστάμενων ιερών ναών. Ακόμη, χειροτόνησε πολλούς νέους ιερείς. Με μέριμνα και επίβλεψη του Μητροπολίτη Διονυσίου οργανώθηκαν πολλές δομές της Μητρόπολης όπως παιδικοί σταθμοί, βιβλιοθήκες, κατασκηνώσεις, ενοριακές τράπεζες αίματος, ενοριακά συσσίτια και τράπεζες τροφίμων, Εκκλησιαστικό Γυμνάσιο και Λύκειο, μαθητικά και φοιτητικά οικοτροφεία κ.ά. Καθιέρωσε ως συμπολιούχο της Νεάπολης τον Άγιο Γεώργιο τον Νεαπολίτη (εκ Νεαπόλεως Μικράς Ασίας) και ανέδειξε και άλλους τοπικούς αγίους όπως τον άγιο νεομάρτυρα Αθανάσιο τον Κουλακιώτη που μαρτύρησε στην Ξηροκρήνη και τον άγιο Ακάκιο τον Ασβεστοχωρίτη. Στις 25 Αυγούστου 2004 παραιτήθηκε για λόγους υγείας. Εκοιμήθη στις 8 Αυγούστου 2008 και ετάφη στο προαύλιο του Καθεδρικού Ναού Τιμίου Προδρόμου Νεαπόλεως τον οποίο ο ίδιος είχε εγκαινιάσει.
Αρβανίτης Λακωνίας
Ο Αρβανίτης είναι οικισμός της τοπικής κοινότητας Κρήνης, της δημοτικής ενότητας (τέως δήμου) Γυθείου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γυθείου του νομού Λακωνίας, στο γεωγραφικό διαμέρισμα Πελοποννήσου.
Γεωγραφία
Ο Αρβανίτης είναι ημιορεινός οικισμός στο νοτιοδυτικό τμήμα του νομού Λακωνίας. Βρίσκεται στις νοτιοανατολικές υπώρειες του Ταϋγέτου, κοντά στον μικρό ποταμό Άρνα και στην επαρχιακή οδό Γυθείου-Αγίου Νικολάου, σε μέσο σταθμικό υψόμετρο 310. Απέχει 43 χλμ. περίπου Ν. της Σπάρτης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Παλοβά (Κρήνης) του νομού Λακωνίας. Με το ΦΕΚ 244Α – 04/12/1997 αποσπάστηκε από την κοινότητα Κρήνης και προσαρτήθηκε στον δήμο Γυθείου. Με το ΦΕΚ 87Α – 07/06/2010 αποσπάστηκε από τον δήμο Γυθείου και προσαρτήθηκε στον δήμο Ανατολικής Μάνης.
Πηγές
Κατηγορία:Χωριά του νομού Λακωνίας Κατηγορία:Δήμος Ανατολικής Μάνης
Ναός Αρτέμιδος Βραυρωνίας
Ο Ναός Αρτέμιδος Βραυρωνίας είναι ναός του αρχαιολογικού χώρου της Βραυρώνας. Χτίστηκε τον 5ο αιώνα και είναι δωρικού ρυθμού. Ήταν και είναι από τους σημαντικότερους ιερούς και αρχαίους χώρους στην Αττική και ήταν χτισμένος σε υπόγειο ρεύμα του Ερασίνου ποταμού όπου βγαίνει νερό. Σήμερα σώζονται μόνο τα θεμέλια του ναού καθώς και κίωνες της δωρικής στοάς του ιερού. Κατά την αρχαιότητα τελούνταν εκεί τα "Βραυρώνια", τελετή ευρέως γνωστή σε όλη την Αττική προς τιμήν της θεάς Άρτεμις.
Χρόνια αργότερα ο ναός χτίστηκε στην Ακρόπολη των Αθηνών επί Πεισιστράτου (καταγωγή από Βραυρώνα). Εκείνος έχτισε το Βραυρώνιον εκεί κατά τον 6ο αιώνα. Στον ίδιο αυτό ναό λατρευόταν και η Ιφιγένεια καθώς σύμφωνα με τη μυθολογία ήταν αυτή που μετέφερε το ξόανο (ξύλινο άγαλμα) της Άρτεμις από την Ταυρίδα στο χώρο που βρισκόταν ο ναός. Σε αυτό τη βοήθησε και ο αδερφός της ονόματι Ορέστης.
Περιγραφή τελετουργικού
μικρογραφία|265x265εσ|Το κεφάλι του κολοσσιαίου αγάλματος της θεάς Αρτέμιδος (μουσείο Ακρόπολης)|εναλλ.=|αριστερά Στο ναό αυτό της Αρτέμιδος (Βραυρώνιον) κοριτσάκια ηλικίας 5 με 10 ετών έμεναν εκεί προσφέροντας κάποιες υπηρεσίες στη θεά. Ήταν για ένα ορισμένο χρονικό διάστημα. Ονομάζονταν τα κορίτσια χαρακτηριστικά "άρκτοι" δηλαδή αρκούδες. Ο λόγος ήταν ότι τα παιδιά αυτά τα είχαν υποσχεθεί η μάνες τους πριν γεννηθούν στην Άρτεμη για να γεννηθούν γερά. Ως εκ τούτου εκείνη ήταν προστάτιδα των λεχώνων και τον επίτοκων. Όταν αυτά μεγάλωναν πιστευόταν ότι είχαν τη βοήθειά της σαν γίνονταν σύζυγοι. Ήταν γυμνές ή με κροκωτούς χιτώνες και στεφάνι στην κόμη. Βρίσκονταν τριγύρω από το βωμό και χόρευαν και αυτό γινόταν μέχρι την ωρίμανσή τους.
Το ξύλινο άγαλμα της Άρτεμις φυλούσαν στο εσωτερικό και του ναού της Ακρόπολης. Τοποθέτησαν και δεύτερο άγαλμα στο ιερό αυτό κατά τον 4ο αι. π.Χ. όπως ο Παυσανίας μας πληροφορεί. Αυτό ήταν έργο του πασίγνωστου γλύπτη Πραξιτέλη. Σώζεται σήμερα η κεφαλή του αγάλματος στο μουσείο της Ακρόπολης.μικρογραφία|296x296px|Ο αρχαιολογικός χώρος της Βραυρώνας σχηματικά
Ιστορία
Αυτός ο συνοικισμός στη Βραυρώνα χρονολογείται κατά τη Νεολιθική εποχή. Βρισκόταν στα πλάγια του λόφου της περιοχής και φέρεται να είχε οχύρωση. Κατά τον ιστορικό Θουκυδίδη ο Θησέας τον ίδρυσε, όπως ίδρυσε και άλλες 12 πόλεις. αριστερά|μικρογραφία|367x367px|Μια επιτύμβια στήλη της Βραυρώνας|εναλλ.=Βρίσκεται στο απώγειό του κατά τη Μεσοελλαδική ως και πρώιμη Μυκηναϊκή εποχή κατά τα έτη 2000 με 1600 π.Χ. Ύστερα κατά την πρώιμη αρχαϊκή και κλασσική εποχή εγκαθίστανται οι Φιλαΐδες. Η Ιφιγένεια όταν τέλεσε ιέρεια της Άρτεμις θάφτηκε στη Βραυρώνα και λατρευόταν μαζί με τη θεά ως προστάτιδες των νεογνών και των τοκετών. Η θεά Άρτεμις ήταν επίσης προστάτιδα της βλάστησης και του κυνηγιού. Το ιερό της στη Βραυρώνα έγινε ξακουστό για τα Βραυρώνια που γίνονταν εκεί και η γιορτή λάμβανε χώρα μέχρι το Βραυρώνιο στην Ακρόπολη κάθε τέσσερα με πέντε χρόνια. Το 1948 άρχισαν οι αρχαιολογικές έρευνες στο μέρος του ναού υπό την επίβλεψη του Ιωάννη Παπαδημητρίου. Ακόμη υπήρξαν δυο άλλοι ναοί οι επωνομαζόμενοι "ιερά οικία" όπου ζούσαν οι ιερείς και το "ήριον" ή "κενήριον" που ήταν ο τάφος της Ιφιγένειας. Κατά τον 5ο αιώνα χτίστηκαν προπύλαια και αυλή σε σχήμα Π, ενώ τον 4ο αιώνα καταστράφηκε το μικρό ιερό της Ιφιγένειας.
Τα πιο παλιά ευρήματα δείχνουν ότι μέχρι τον 9ο αιώνα το ιερό της Βραυρώνας ήταν σε λειτουργία. Το άγαλμα της θεάς Άρτεμις δεν σώζεται και θεωρούταν έργο του Πραξιτέλη. Τον 5ο αιώνα όταν χτίστηκε ο ναός, χτίστηκε επίσης και "η στοά των άρκτων", που κύκλωνε σε σχήμα Π το ιερό της θεάς στα βόρεια του εξωτερικού χώρου του. Η στοά διέγραφε ένα ορθογώνιο που ήταν αυλή. Είναι χαρακτηριστικό των αγγείων που βρέθηκαν από τις ανασκαφές, οι τελετές που γίνονταν προς τιμήν της θεάς. Στο μπροστινό μέρος του ναού υπήρχε ο βωμός, χώρος τελετών.
Ευρήματα ιερού Βραυρώνας
Είναι πολλά εκείνα που βρέθηκαν στο χώρο και αυτά είναι αγγεία με παραστάσεις, αγάλματα μικρών παιδιών επίσης με παραστάσεις και κοσμήματα. Είναι αξιόλογα δε, τα υφαντά-φορέματα των γυναικών που αναπαριστώνται.
Σημειώσεις
<references group="Σημ" /><references group="σημ" />
Εξωτερικοί σύνδεσμοι
Κατηγορία:Αρχαιολογικοί χώροι της Αθήνας Κατηγορία:Αρχαιολογικοί χώροι της Αττικής Κατηγορία:Δήμος Σπάτων - Αρτέμιδος
Kerli
Η Κέρλι Κουίβ (εσθονικά: Kerli Kõiv, προφορά: ˈkerli ˈkɤ.iʋ, 7 Φεβρουαρίου 1987), περισσότερο γνωστή ως Kerli, είναι Εσθονή τραγουδίστρια και τραγουδοποιός. Γεννήθηκε στην πόλη Έλβα, δείχνοντας από νεαρή ηλικία το ενδιαφέρον της για τη μουσική, παίρνοντας συμμετοχή σε διάφορες διαγωνισμούς. Το 2006, τελικά κατάφερε να υπογράψει επαγγελματικό συμβόλαιο με την εταιρεία Island Records, με τη βοήθεια του παραγωγού LA Reid. Το 2007, κυκλοφόρησε το πρώτο της EP, με τίτλος Kerli, ενώ το 2008, κυκλοφόρησε τον πρώτο της δίσκο, ονόματι, Love Is Dead, ο οποίος σημείωσε μεγάλη επιτυχία, ο οποίος μπήκε στα Billboard 200. Το σινγκλ, από τον προαναφερθέν δίσκο, "Walking on Air" - το πρώτο από αυτόν - σημείωσε κι αυτό μεγάλη επιτυχία, μπαίνοντας σε πολλά τσαρτ ανά τον κόσμο.
Μάλιστα, είχε κυκλοφορήσει και στο iTunes Store, όπου σημείωσε, για τότε, ρεκόρ, αφού το κατέβασαν 500.000 φορές. Το 2010, συμμετείχε στον δίσκο Almost Alice, στο τραγούδι "Tea Party". Σε εκείνη τη φάση της καριέρας της απομακρύνθηκε από το alternative rock και κατευθύνθηκε σε μουσικά είδη όπως electronic και dance, διαφοροποίηση που έγινε αισθητή ήδη από το επόμενο single της του 2010, το ."Army of Love". Το 2013, κυκλοφόρησε το δεύτερο άλμπουμ της ονόματι Utopia, το οποίο κατέληξε να είναι EP. Έτσι, όπως έγινε και στην προηγούμενη κυκλοφορία της, κι αυτός ο δίσκος σημείωσε επιτυχία, μπαίνοντας στο Billboard 200. Για την προώθησή του κυκλοφόρησε τρία singles, το "Army of Love", "Zero Gravity" και το "The Lucky Ones", τα οποία όπλα εισήλθαν στο Billbοard Hot Dance Club Songs, ενώ δύο εξ αυτών έφτασαν και στην πρώτη θέση.
Το τραγούδι της "I Feel Immortal", συμπεριλήφθηκε και στο soundtrack της ταινίας Frankenweenie (2012). Το 2013, ερμήνευσε δις στο Dancing with the Stars, με το περιοδικό Vibe, να θεωρεί τις εμφανίσεις της άκρως σημαντικές για την dance μουσική. Την ίδια χρονιά αποχώρησε από τη δισκογραφική της και υπέγραψε συμβόλαιο με την Ultra Music. Το 2019, πρακτικά, κυκλοφόρησε το δεύτερο στούντιο άλμπουμ της, ονόματι Shadow Works. Η Kerli, αν και δηλώνει ότι δεν ανήκει σε καμία θρησκεία, παραδέχεται ότι πιστεύει στη μετενσάρκωση. Επίσης, σε συνέντευξη της, αποκάλυψε ότι πάσχει από διπολική διαταραχή.
Εξωτερικοί σύνδεσμοι
Κατηγορία:Εσθονοί τραγουδιστές
Αχιλλέας Παπαδάτος
Ο Αχιλλέας Παπαδάτος (1885-1942) ήταν Έλληνας πολιτικός.
Βιογραφία
Εργάστηκε ως δικηγόρος. Εξελέγη βουλευτής Καβάλας αρχικά το 1923 και μετά με το Κόμμα Εθνικών Φιλελευθέρων το 1926, με το Κόμμα Φιλελευθέρων το 1928, το 1932, το 1933 και το 1936. Στην κυβέρνηση του Ελευθερίου Βενιζέλου υπηρέτησε ως υφυπουργός Γεωργίας από τις 4 Ιουλίου 1928 ως τις 23 Νοεμβρίου 1928. Στις 23 Νοεμβρίου 1928 ο Παπαδάτος παραιτήθηκε από υφυπουργός Γεωργίας και διορίστηκε υφυπουργός παρά τω Πρωθυπουργώ μέχρι τις 16 Δεκεμβρίου 1929. Το 1930 ήταν διευθυντής του πολιτικού γραφείου του Πρωθυπουργού.
Παραπομπές
Κατηγορία:Βουλευτές Καβάλας Κατηγορία:Έλληνες υφυπουργοί Γεωργίας Κατηγορία:Έλληνες υφυπουργοί παρά τω Πρωθυπουργώ Κατηγορία:Βουλευτές εκλεγμένοι με το κόμμα των Φιλελευθέρων
Φελίτσιαν Σουάβοϊ Σκουατκόφσκι
Ο Φελίτσιαν Σουάβοϊ Σκουατκόφσκι (πολωνικά: Felicjan Sławoj Składkowski) (9 Ιουνίου 1885, Γκόμπιν – 31 Αυγούστου 1962 Λονδίνο ) ήταν Πολωνός ιατρός, στρατηγός, τέκτονας και πολιτικός, ο οποίος υπηρέτησε ως Υπουργός Εσωτερικών και ως ο 28ος Πρωθυπουργός της Πολωνίας πριν και κατά το ξέσπασμα του Β΄ Παγκοσμίου Πολέμου.
Ο Σκουατκόφσκι σπούδασε ιατρική στο Γιαγκιελόνιο Πανεπιστήμιο της Κρακοβίας, όπου αποφοίτησε το 1911. Στη συνέχεια, εργάστηκε ως ιατρός στο Σοσνόβιετς. Πολέμησε στις Πολωνικές Λεγεώνες στον Α΄ Παγκόσμιο Πόλεμο και αργότερα στον Πολωνο-Σοβιετικό Πόλεμο. Το 1924, ως ταξίαρχος, διορίστηκε επικεφαλής της πολωνικής στρατιωτικής υπηρεσίας υγείας από τον Γιούζεφ Πιουσούτσκι. Μετά το Πραξικόπημα του Μαΐου του 1926, ο Σκουατκόφσκι υπηρέτησε ως Υπουργός Εσωτερικών, μέχρι τον Ιούνιο του 1931. Μετά από αυτό διορίστηκε υφυπουργός Πολέμου. Στις 13 Μαΐου 1936, ο Σκουατκόφσκι έγινε Πρωθυπουργός και Υπουργός Εσωτερικών. Ήταν ο μακροβιότερος πρωθυπουργός της Πολωνίας στα χρόνια του μεσοπολέμου, καθώς το υπουργικό του συμβούλιο διήρκεσε 3 χρόνια και 4 μήνες, έως τις 30 Σεπτεμβρίου 1939. Ήταν επίσης ο πρώτος Πολωνός Προτεστάντης (προσηλυτίστηκε από τον Ρωμαιοκαθολικισμό στον Καλβινισμό) που κατείχε αυτή τη θέση.
Ενώ υπηρετούσε ως πρωθυπουργός, τρόμαξε από την έλλειψη υγιεινής σε πολλά από τα χωριά της Πολωνίας και εξέδωσε διάταγμα ότι κάθε νοικοκυριό στην Πολωνία πρέπει να έχει ένα αποχωρητήριο σε κατάσταση λειτουργίας. Αυτό ώθησε πολλούς κατοίκους των χωριών να στήσουν ξύλινα υπόστεγα στις αυλές τους για το σκοπό αυτό, τα οποία στη συνέχεια ονομάστηκαν «slawojkis». Μετά τη γερμανική εισβολή στην Πολωνία την 1η Σεπτεμβρίου 1939, κατέφυγε στη Ρουμανία και φυλακίστηκε εκεί. Το 1940 πήγε στην Τουρκία και από εκεί στην Παλαιστίνη. Το 1947 πήγε στο Λονδίνο, όπου πέθανε το 1962. Κηδεύτηκε στο Κοιμητήριο Μπρόμπτον, στο Λονδίνο.